Document ID: 32005R1119

UREDBA KOMISIJE (ES) št. 1119/2005
z dne 14. julija 2005
o spremembi Uredbe (ES) št. 1751/2004 o določitvi obrestnih mer, ki jih je treba uporabiti za izračun stroškov financiranja intervencijskih ukrepov v obliki odkupa, skladiščenja in prodaje, za obračunsko leto 2005 Jamstvenega oddelka EKUJS
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1883/78 z dne 2. avgusta 1978 o splošnih pravilih za financiranje intervencij s strani Evropskega kmetijskega usmerjevalnega in jamstvenega sklada, Jamstvenega oddelka, (1) in zlasti prvega pododstavka člena 5 Uredbe,
ob upoštevanju naslednjega:
(1)
Uredba Komisije (ES) št. 1751/2004 (2) je za obračunsko leto 2005 Jamstvenega oddelka EKUJS določila obrestne mere za izračun stroškov financiranja intervencijskih ukrepov na podlagi določb členov 3 in 4 Uredbe Komisije (EGS) št. 411/88 z dne 12. februarja 1988 o metodi in obrestni meri, ki se uporabljata za izračun stroškov financiranja intervencijskih ukrepov, ki obsegajo odkup, skladiščenje in prodajo. (3)
(2)
Člen 5 Uredbe (EGS) št. 1883/78 in člen 4 Uredbe (EGS) št. 411/88 sta bila spremenjena v zvezi z načinom obveščanja in uporabe povprečne obrestne mere za stroške, ki jo prevzamejo nove države članice v obračunskem letu 2004, kot tudi v zvezi z načinom izračuna posebne obrestne mere za države članice, v katerih je povprečna obrestna mera za krite stroške več kot dvakratnik enotne obrestne mere, določene za Skupnost, zato je primerno spremeniti obrestne mere, določene z Uredbo (ES) št. 1751/2004 za izračun stroškov financiranja zgoraj navedenih intervencijskih ukrepov.
(3)
Ker se spremembe uredb (EGS) št. 1883/78 in (EGS) št. 411/88 začnejo uporabljati s 1. oktobrom 2004, je tudi za uporabo te uredbe primerno določiti isti datum.
(4)
Ukrepi, predvideni s to uredbo, so v skladu z mnenjem Odbora Evropskega kmetijskega usmerjevalnega in jamstvenega sklada -
SPREJELA NASLEDNJO UREDBO:
Člen 1
Člen 1 Uredbe (ES) št. 1751/2004 se nadomesti z:
„Člen 1
Za izdatke, nastale v obračunskem letu 2005 Jamstvenega oddelka EKUJS, znaša:
1.
obrestna mera iz člena 3 Uredbe (EGS) št. 411/88 2,2 %;
2.
posebna obrestna mera iz člena 4(1) Uredbe (EGS) št. 411/88 2,1 % za Francijo, Avstrijo, Portugalsko in Švedsko ter 2,0 % za Irsko in Finsko;
3.
posebna obrestna mera iz člena 4(3) Uredbe (EGS) št. 411/88 2,5 % za Združeno kraljestvo, 2,9 % za Latvijo, 3,1 % za Slovaško in Slovenijo, 4,0 % za Ciper, 4,1 % za Poljsko in 9,2 % za Madžarsko.“
Člen 2
Ta uredba začne veljati na dan objave v Uradnem listu Evropske unije.
Uporablja se od 1. oktobra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. julija 2005

Labels: 3
2
15